eBook Inhibitie, simptom, angoasa - Opere Esentiale Vol.6 - Sigmund Freud
Studiile reunite in acest volum au un caracter clinic, fiind dedicate nevrozei de tip isteric si etiologiei acesteia. Retine atentia, din punctul de vedere al ingeniozitatii si profunzimii analizei psihologice, studiul Fragment dintr-o analiza de isterie, cunoscut sub numele de cazul Dora, unul dintre cele cinci cazuri celebre ale lui Freud. Fidel tezei despre etiologia sexuala a nevrozei, intemeietorul psihanalizei considera simptomul o formatiune de compromis intre continuturile psihice de natura sexuala interzise cultural si cerintele culturale interdictive. Fenomenul angoasei se situeaza in centrul atentiei lui Freud, care distinge trei forme: angoasa reala, angoasa automata si angoasa-semnal. Cartea se adreseaza in primul rand psihologilor, psihoterapeutilor, psihiatrilor, pedagogilor, dar poate capta si interesul nespecialistilor prin studiul care da titlul volumului, unde Freud abordeaza problema surselor si functiilor angoasei. Este adevarat ca bolnava la pat, paralizata, ar sari in sus daca ar izbucni focul in camera; si e adevarat ca femeia rasfatata si-ar uita toate bolile atunci cand copilul i s-ar imbolnavi si i-ar fi viata in primejdie. Toate acestea sunt adevarate pana la un punct; caci se neglijeaza deosebirea psihica dintre constient si inconstient. De aceea, asigurarile ca totul depinde numai de vointa pot sa nu foloseasca la nimic. Este necesara mai intai incercarea de a convinge aceste persoane, pe calea analizei, de existenta intentiei lor de boala. - Sigmund Freud Inhibitia este expresia unei limitari a functionarii Eului. Atunci cand cantatul la pian, scrisul si chiar mersul sufera inhibitii nevrotice, motivul consta intr-o erotizare supradimensionata a functiilor organelor implicate, degetul si picioarele. De indata ce scrisul, care presupune a lasa sa curga lichidul dintr-un tub pe o bucata de hartie alba, capata semnificatia simbolica a coitului, sau de indata ce mer- sul devine un substitut simbolic al calcarii pe trupul Mamei-Pamant, individul se va abtine de la amandoua, scris si mers, deoarece pentru el este ca si cum ar fi efectuat actul sexual interzis. - Sigmund Freud